‘เฮียฮ้อ’ ดูแลกระเป๋าสินค้า
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 29 ก.ย. 2553
10 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 29 ก.ย. 2553
โดย...นายกระทิง &amp; หญิงฟลอร์
 




...ดัชนีตลาดวันที่ 28 ก.ย. ผันผวนเล็กน้อย จากวันก่อนขึ้นมากว่า 10 จุด การปรับฐานไม่มีอะไรน่ากลัว เงินต่างชาติยังหนุนตลาดหุ้นให้หมุนขึ้นๆ ...ดัชนีปิด 959.27 จุด ร่วง 3.20 จุด มูลค่าซื้อขาย 41,873 ล้านบาท ...ต่างชาติซื้อสุทธิ 2,643 ล้านบาท
...ทั้งสถาบัน กองทุน รายใหญ่ ช่วยกันซื้อเต็มกระเป๋า ถือกันเต็มพอร์ต ทั้งที่รู้หุ้นวิ่งเกินปัจจัยพื้นฐาน จนกว่าจะมีใคร ออกมาพูดแพงๆๆๆ หรือต่างชาติกำลังจะเผ่น (ออก) 
...เตือนแล้วเตือนอีก แต่กลัวซะที่ไหน ความมันส์เก็งกำไร DW (ใบสำคัญแสดงสิทธิอนุพันธ์ อ้างอิงหุ้นสามัญ) เข้าขั้นอันตรายต้องระวังกันบ้าง 
...หุ้นเล็กเก็งกำไร จะถูกเปลี่ยนขึ้นมาแทน DW ครอบครัว CEN (แคปปิทอล เอ็นจิเนียริ่งฯ) นำร่องมาก่อนพวก รับข่าวดีเซ็นสัญญาขายไฟฟ้าให้ปูนซิเมนต์ไทยปลายเดือน ก.ย.นี้ 
...สื่อสารไม่สิ้นหวัง ประมูลตรงๆ ไม่ได้ 3 ค่ายยักษ์ ก็มีโอกาสได้งานจากทีโอที ที่จะเป็นผู้โยน 3จี มาให้ ยังไงๆ หุ้นสื่อสาร เล่นได้ตลอดกาลนานจนกว่า 3จี เกิด
...“เฮียฮ้อสุรชัย เชษฐโชติศักดิ์” บอสใหญ่ค่าย RS (อาร์เอส) ภาพผู้ใหญ่ใจดี พลิกตาลปัตรกลับมาทำหน้าที่รักษากระเป๋าตัวเอง (RS) มองคนเป็นสินค้า และกำลังแก้ตัวให้สินค้า ที่กำลังจะตาย กลับเข้าไปขายใหม่ ...ลึกๆ แล้วเจตนาไม่ต้องการเสียสินค้าที่กำลังจะเป็นเงินเป็นทอง จะรับกลับเข้าไปก็ไม่มีใครว่า แต่การออกมาแก้เขินด้วยการแฉ แล้วฆ่าคนคนหนึ่ง ทำไม่ถูกต้อง ต้องตำหนิอย่างแรง